સમજણની સાવ સીધી-સાદી વ્યાખ્યા કરવી હોય તો એમ જ કરી શકાય કે તમે તમારી જ આડે આવતાં નકારાત્મક પરીબળો, વિપરીત સંજોગો, હતાશાજનક વિચારો અને નિરાશાને કેવી રીતે ટાળો છો, તેમાંથી કેવી રીતે બહાર નીકળો છો. બીમાર હોઈએ ત્યારે આપણે દવા લઈએ છીએ, ઉદાસ હોઈએ ત્યારે મનને પણ ઉપચાર જોઈતો હોય છે. જે મનથી સ્વસ્થ છે એને મનોચિકિત્સકની જરૂર પડતી નથી. તમે તમારા માર્ગદર્શક અને મદદગાર બની શકો છો? તો તમે સમજુ છો! તમને મુશ્કેલીમાંથી માર્ગ કાઢતા આવડે છે? તો તમે ડાહ્યા છો! તમને તમારા લોકોને સાચવતા આવડે છે? તો તમે ખરા પ્રેમી છો.